open-index/open-wikipedia-markdown huggingface dataset:
Giovanni Gortani

Giovanni Gortani (Gortan) (Davosâs di Darte 20 di Lui 1830 – Davosâs 2 di Avost 1912) al fo avocat, politic e scritôr furlan. 

Laureât in leç a Padue al deventà avocat, al fo sindic di Darte e conseîr de Provincie di Udin.

Al scrivè par talian e par furlan colaborant a lis “Pagine friulane”. Si interessà de storie locâl, di art e di archeologjie. Al lassà un interessant archivi di documents e libris dal XVI al XX secul ca si cjate al archivi di stat a Udin.

## Libris
* *Saggio di canti popolari friulani*, Udin 1867; 
* *Filantropie* (commedie), Udin 1894; 
* *Cenni storici sulla Carnia*, Florence 1898; 
* *Le vecchie famiglie di Gorto*, Tumieç 1898; 
* *I Micoli di Muina*, Tumieç 1898; 
* *Un cenno sugli Spinotti di Muina*, Tumieç 1898; 
* *Monte Croce e le sue strade*, Tumieç 1900; 
* *Il lago di Soandri, il castello di Sutrio e la contessa Priola*, Udin 1903; 
* *Frammenti di storia patria*, Udin 1903; 
* *Leggenda del lago di monte Cucco*, Udin 1903; 
* *Prose friulane. Macchiettis leggendariis*, Udin 1904; 
* *Bozzetti alpini. Novelle carniche*, Udin 1929.
Luigi Gortani

**Luigi Gortani** (Gortan) (Cedàrcjis di Darte 1850 – Tumieç 1908) cusin di Giovanni e pari di Michele, al fo inzegnîr, botanic e scritôr. 

Il puint sul Tiliment che al va di Tumieç viers Verzegnis o Cjavaç al è stât fat di lui. Al scrivè par furlan une opare sul folclôr e al colaborà a lis “Pagine Friulane”.

### Libris
* *Tradizioni popolari friulane*, Udin 1904; 
* L. G. - M. Gortani, *La flora friulana con speciale riguardo alla Carnia*, Bologne 1905.
Michele Gortani

**Michele Gortani** (Gortan) (Lugo in Spagne 16 di Zenâr 1883 – Tumieç 24 di Zenâr 1966) fi di Luigi al fo gjeloc di fame, naturalist, professôr universitari e politic.

Si laureà in siencis naturâls e al insegnà in siet universitâts. Al fo un grant espert de etât paleozoiche in Cjargne, un grop di fossii si clame *Gortanella* in so onôr. Al fo *academic dai lincei*.

Al fo parlamentâr liberal-democratic par Tumieç tal 1913 al 1919, intal 1928 à studiât lis causis e lis efêts dal Taramot de Cjargne dal 1928,  al partecipà ale Assemblee Costituint de Republiche Taliane e al fo senadôr democristian dal 1948 al 1953. Al fo president de Societât Alpine Furlane e dal 1945 al 1948 president de Societât Filologjiche Furlane. Al fondà il *Museu des Arts e Tradizions Popolârs* di Tumieç.

## libris
* L. Gortani - M. G., *La flora friulana con speciale riguardo alla Carnia*, Udin 1905; 
* *Bibliografia geologica ragionata del Friuli (1737-1905)*, Rome 1906; 
* *Saggio sulla distribuzione dei coleotteri in Friuli*, Udin 1905-1906; 
* *Il terremoto del 27 marzo 1928 nelle Prealpi dell'Arzino (Friuli)*, “L'universo” XII, 1928; 
* *Il martirio della Carnia. Dal 14 marzo 1944 al 6 maggio 1945*, Udin 1946; 
* *La montagna friulana zona depressa*, Udin 1966; 
* *L'arte popolare in Carnia*, Tumieç 1978.

## leams
*museu des arts e tradizions popolârs di Tumieç
*un altri sît sul museu Gortani di Tumieç
Monede

Cun **monede** si intint ogni ben materiâl o entitât astrate che e à la funzion di misure dal valôr di scambi tal acuist e la vendite di bens e servizis.

Tal passât si identificave la monede cui minûts di metal, che a jerin discs di difarentis dimensions e composizion doprâts come imprescj par paiâ o come riserve di bêçs. Intes economiis modernis i minûts a 'nd àn pierdût un pôc in impuartance, sostituîts dai biliets di cjarte, plui facii sei di produsi che di doprâ, plui altris formis astratis (par esempli i deposits in bancje).

Par cui la monede e je dut ce che al à funzion di monede, ven a stâi mieç di paiament e unitât di cont, cence distinzion de carateristichis concretis che e pues vê. 

## Storie

Prime de monede i scambis a jerin fats par mieç dal barat, par cui si dave alc in cambi di une robe; chest sisteme al pues funzionâ dome in economiis primitivis, parcè che e à diviers limits (par dî, si pues sparagnâ dome lis robis che si tegnin tal timp). Al puest dal barat in Europe si difondè l'ûs di tocs di aur, di arint, o di altris metai preziôs.

Par grêc la monede si clamave *nomisma*, par latin *nummus*; cheste peraule invezit e derive dal episodi dal asedi dai Gjai di Brenno a Rome tal 396 p.d.C.; sul cuel dal Campidogli al jere il templi dedicât a Junon, dulà che si tiravin su lis ocjis sacris ae dee. La storie nus conte che chestis ocjis sberlant svearin l'ex consul Manli e cussì l'atac dai Gjai al cuel al fo disfantât. Di chê volte, Junon cjapà l'apelatîf di *Moneta*, dal verp latin *monēre*, ven a stâi visâ, amonî, parcè che ducj pensavin che fos stade je a sveâ lis ocjis.

Dopo, viers il 269 p.d.C., dongje dal templi e fo fate sù la Zeche che fo metude sot de protezion de Dee Moneta. Di li a pôc tal popul l'apelatîf al passà prime al edifici, e po a ce che si produseve li dentri.
Comunicazions

La **comunicazion** e je il scambi di informazions fra dai sogjets (o ogjets). La comunicazion a cjape dentri dai argoments tecnics (par esempli lis telecomunicazions) e sociâi (par esempli i gjornâi, la publicitât, i audiovisîfs e i mieçs di comunicazion di masse (massmedia).

La peraule comunicazion a ven di spes ancje doprade par i traspuarts.

## Un model formâl di comunicazion:
Il singul at comunicatîf, che par solit al è bidirezionâl, al à i seguints element:
* *l’emitent*, vâl a dî chel che al à la informazion, che la codifiche e la mande fûr.
* *il ricevint*, che al è chel cal cjape il messaç, lu decodifiche, lu interprete e lu capìs.
* *il codiç*, che al pues jessi la lenghe fevelade o scrite, la imagjin e ancje il ton verbâl e no verbâl cun cui si forme il messaç.
* *il canâl*, che al è il mût cun cui si difont fisichementri il codiç (ondis sonoris, scrits e v.i.) 
* *il contest*, che al è l'ambient esterni in cui si comuniche, messaçs che a son compagns ma che a si mandin in contests diviers à an significâts diferents.
* *il contignût*, val a dî l'ogjet de comunicazion.

## Temis leâts
### Tecnologjics
** Cumierç
** Cumierç eletronic
** Radio
** Telefon
** Telecomunicazions
### Sientifics e sociai
** Linguistiche
** Psicologjie
** Relazions publichis
** Publicitât
** Gjornâi
** Internet
Agriculture

La **agriculture** e je une tecniche e une pratiche cul fin di trasformâ elements primaris (aghe, tiere, ossigjen, energjie, etc.) in gjenars alimentârs. Cualchidun la definìs ancje come sience dal sfrutament des risorsis naturâls organichis.

La storie de agriculture e je une vore vecje, e za tal 10000 prime di Crist a son olmis di selezion des plantis e piçulis coltivazions; lis areis di nassude a forin chês plui avanzadis in chel timp, la Mesopotamie e l'Egjit. Pe agriculture dai timps modernis a an vût une grande impuartance lis inovazions de Etât di Mieç (come la rotazion des culturis) e la discuvierte de Americhe, che puartà in Europe un grum di gnovis specis che cumò a son pandudis par dut (pomodoros, patatis, blave). E je stade ae base dal disvilup dai popui e dai imperis, e ancje se al dì di vuê e je pôc considerade intes economiis ocidentâls, si scugne notâ che, secont une stime dal 2002, il 42% de popolazion mondiâl e je ocupade in chest setôr (che però al prodûs dome il 4% di dutis lis ricjecis).

La agriculture moderne e je simpri plui fondade su la imission di energjie esterne tal sisteme, par mieç di fito farmacs, mecanizazion, fertilizants, inzegnerie gjenetiche, tecnologjie, base de cussì clamade **agriculture intensive**; chest al è dovût al continui aument des richiestis di produzion, la necessitât di tignî bas i presits, la riduzion dai terens dedicâts ae coltivazion a cause de urbanizazion e cussì indevant. La agriculture cui sistemis tradizionâi e sta però tornant di mode cul non di **agriculture biologjiche**.

Cul non di agriculture si definìs tecnichementri ancje l'arlevament di animâi, ancje se, in particolâr in Italie, agriculture e arlevament a son stâts par tant timp doi monts in contrast.

Il setôr agricul al è une vore impuartant in Friûl, soredut te planure e te zone prealpine.

## Cjale ancje
* OGM
* Agriculture biologjiche
* Arlevament
Cumierç

Il **cumierç** e je la ativitât economiche di compre e vendite di bens o servizis. 

La ativitât che e fâs sì che un prodot al ledi da chel che lu fâs al consumadôr finâl si clame **comercializazion**.
Il puest dulà che al ven fat il cumierç si clame **marcjât**. A son marcjâts tal viert, buteghis, supermarcjâts e centris comerciâi. 

Il cumierç eletronic al ven fat tal spazi virtuâl di Internet.

## Tips di cumierç
Il cumierç di bens si divît in cumierç al *in grues* e *al detai*. 

Il prin par solit al è fat di grandis aziendis che a comprin grandis cuantitâts par distribuîlis ai vendidôrs sul teritori.

Il secont al vent diretementri ai consumadôrs finâi. 

A secont che il cumierç al sedi fat dentri un stât o fra diferents stâts si à il cumierç nazionâl e il cumierç internazionâl.

## Storie

Il cumierç al nâs za te etât neolitiche cun scambis di manufats e minerâi (barat) e al divente simpri plui impuartant ancje par vie dal spandisi e dal disvilup de agriculture.

Lis comunitâts umanis a vevin cun facilitât dai bens in plui (surplus) di scambiâsi. Jere cussì nassude la bisugne di un alc par rivà a misurâ il valôr des robis. In prin si dopravin metai di valôr e al fin si è inventade la monede.

In etât storiche si pues dì che lis grandis potencis des variis epochis a son stadis chês che a àn comandât il cumierç. Si pensi a chel che al jere il Mediterani par i Fenicis, pai Grêcs, pai Romans e pai Araps. Il cumierç des droghis e de sede cu la Cine, començât za in etât romane e che te etât di mieç al jere comandât dai Venezians, al à puartât a la discuvierte des Americhis e a lis grandis potencis coloniâls dai ultins secui.

Il Friûl si cjate in une particolâr posizion gjeografiche parcè che al è il pont des Alps plui facil di passà par lâ te Europe orientâl. Te antighitât al jere une des viis de ambre. Di sigûr cualchidune des dominazions che si son vudis tai secui, par esempli che romane e che veneziane, a vevin come obietîf strategjic ancje il control di chestis stradis di cumierç.

## Viôt ancje
* Barat
* Cumierç nazionâl
* Cumierç internazionâl
* Cumierç eletronic
* Distribuzion
* Traspuarts
* Rotis comerciâls
* Cumierç just e solidâl
* Globalizazion
* Protezionisim
* Liberisim
* WTO o Organizazion Internazionâl dal Cumierç
Cine

Cun **cine** si pues intindi:
* Cine (art) - la rapresentazion di figuris in moviment, creade dai fradis Lumière
* Cine (edifici) - il puest dulà che si viodin i films
* Cine (stât) - il stât plui popolôs de Tiere, logât in Asie
Pasche

## Fiestis religjosis
* Pasche cristiane
* Pasche ebraiche
* Calcul de date de Pasche

## Onomastiche
* Pasche (non) - non di femine

## Gjeografie
* Isule di Pasche
Pasche cristiane

La **Pasche** e je la plui impuartante fieste dal calendari liturgjic de Glesie catoliche e ancje di altris Glesiis cristianis, ma no di ducj chei che a si definissin cristians; e ricuarde la resurezion di Gjesù di Nazareth, avignude secont de Bibie, trê diis daspò de sô muart in crôs.

## La date dal dì di Pasche

La fieste de Pasche cristiane no cole simpri intune zornade definide, ma e ven fissade ogni an te  domenie dopo dal prin pleniluni ch'al seguìs l'Ecuinozi de vierte (ai 21 di Març). Chest sisteme al è doprât dal IV secul, parcè che prime e esistevin diviers sistemis basâts su la date de Pasche ebraiche; in particolâr, ciertis glesiis asiatichis e celebravin la Pasche inte stesse zornade dai Ebreus, cence tignî cont de Domenie, e chest al fo origjin di une controversie (controversie cuartodecimane) cu la glesie di Rome.
Ė
Duncje la Pasche e colarà tra i 22 di Març e i 25 di Avrîl. Difat, se la lune plene e je ai 21 di Març, e cheste zornade e je un sabide, Pasche sarà la zornade dopo. Se invezit il pleniluni al fos ai 20 di Març, chel dopo al sarà ai 18 di Avrîl, che se fos di domenie al fasarès lâ la Pasche ai 25 di Avrîl.

## La liturgjie
### Vee di Pasche
La sere dal Sabide sant si ten la celebrazion de Vee pascâl dividude in cuatri fâs:
* La benedizion dal fûc
* La celebrazion de Peraule, cun siet leturis che contin la storie de salvece
* I batisims e  la rinovazion da lis promessis batisimâls
* La Eucaristie

## La Pasche in altris lenghis
Peraulis derivadis di Eostremonat o dal mês di Eostre:

* inglês *Easter*
* Todesc *Ostern*
* Samoan *Eseta* (dal inglês)

Dal ebraic *[[Pesach]]*:

* Latin *Pascha* o *Festa Paschalia*
* Grêc *Πάσχα* (*Paskha*)
* Arap *عيد الفصح* (*ʿĪdu l-Fiṣḥ*)
* Bulgar *Пасха* (*Paskha*)
* Catalan *Pasqua*
* Danês *Påske*
* Olandês *Pasen*
* Esperanto *Pasko*
* Finlandês *Pääsiäinen*
* Francês *Pâques*
* Islandês *Páskar*
* Indonesian *Paskah*
* Irlandês *Cáisg*
* Bas todesc *Paisken*
* Norvegjês *Påske*
* Tagalog *Pasko ng Muling Pagkabuhay* (leteralmentri "la Pasche di Resurezion")
* Portughês *Páscoa*
* Rumen *Paşti*
* Rus *Пасха* (*Paskha*)
* Gaelic scozês *Casca*
* Servian-crovat *Uskrs*
* Spagnûl *Pascua*
* Sloven *Velika noč*
* Svedês *Påsk*
* Turc *Paskalya* 
* Talian *Pasqua*
* Galês *Pasg*

## Cjale ancje
* Glesie catoliche
* Dolçs pascâi
* Calcul de date de Pasche

## Leams esternis

* Par calcolâ la date de Pasche
Passetimp

I **passetimps** a son ativitâts dal timp libar ca si fasin cun finalitâts di divertiment e svagament. 

I passetimps a puedin jessi lavôrs artesanâi, ativitâts inteletuâls, colezions di ogjets e v.i. Spes a son fas cun grande passion, no vegnin però fas par fin di vuadagn.

Va dite che chel che par cualchidun al è un mistîr (par esempli une coghe di un ristorant) par cualchidun altri al pues jessi un passetimp (par esempli une che ai plâs cusinâ a cjase sô).

## Liste di un pôcs di passetimps
* Anticuariât
* Astronomie
* Cjace
* Cjaminà in montagne
* Cusinâ
* Colezionisim
* Filatelie
* Fotografie
* Lei
* Modelisim
* Numismatiche
* Ordenadôr
* Pescje
* Ricam
* Radioamatôrs
* Scoltà musiche
* Sunà
* Sports
* Tignì l'ort
* Zardinaç
* Zûcs
Buri

**Buri** al è un comun di 3.926 abitants che al fâs part de provincie di Udin.

Al é il non de scuadre di baseball omonime di serie **A**.

A Buri e je la sede de Danieli, une multinazionâl cognossude a nivel mondiâl tant che un dai plui grancj produtôrs di implants siderurgjics "clâfs in man".

## Motto
**L'orloi al è stuart, ma il vin al è dret!**
Divertiment

I **divertiments** a son dai mûts plasevui par passâ il timp libar. Nol è di pensâ che il divertîsi al sedi dome une robe inutil parcè che, par disi il vêr, in chest mût si pues ancje rivâ a miorâ la proprie culture, la vite sociâl o la forme fisiche o psichiche. 

La **industrie dal divertiment** e vent la pussibilitât di divertîsi.

## Tips di divertiments
* Spetacul
** Circ
** Cine
** Cine a cjase (*Homevideo*)
** Bal
** Teatri
* Musiche
** CD
** Concerts
** Opere
* Radio
* Television
* Leture
** Leterature
** Stampe
* Fiestis
* Sagris
* Carnevâl
* Festival
* Hobbys
Timp libar

Il **timp libar** al è chel timp che une persone e passe dopo il lavôr e lis ativitâts che al scugne fâ pe famee o par cualchi altri dovê. 

## Storie dal timp libar
Te antichitât pôcs, e par solit siôrs, a vevin dal timp libar. I romans lu clamavin **ozi** (*otium*) e lu viodevin come une ativitât inteletuâl (al timp l’ozi nol jere viodût mâl come a zornade di vuê).

La idee moderne di timp libar e nas cun la rivoluzion industriâl, la mecanizazion e lis rivendicazions operaris, che e àn fât si che l’orari di lavôr nol vedi plui di un ciert numar di oris la setemane. In chest mût la popolazion si è cjatade a vê dal timp libar di passâ in cualchi altre maniere.

## Manieris di passâ il timp libar
*Hobby
*Divertiment
Spetacul

Par spetacul si intint une cualsisei manifestazion artistiche o ricreative che si fâs denant a un public. 

A son diviers tips di spetacul come chei teatrâi, chei cinematografics o chei musicâi. 

Par solit i spetacui si tegnin in puescj ca rivedin a tignì avonde int tant che i teatris, i stadis, i cines o lis placis. A son però ancje des formis di spetacul ca si viodin stant bessôi a cjase come par esempli la television.

## Cualchi tip di spetacul
*Cine
*Circ
*Coride
*Musiche
**Opare liriche
**Operete
**Concert sinfonic
**Concert bandistic
**Concert rock
**Concert folk
**Cjant corâl
*Bal
**Danze classiche
**Bal folcloristic
*Teatri
**Prose
**Musical
**Mim
*Marionets
*Salts
*Sport
*Television

## Viôt ancje
Divertiment
Vinars Sant

Il **Vinars Sant** al è il vinars prime di Pasche e e je la zornade ca ricuarde la passion e la muart di Gjesù Crist.

In chest dì i cristians a àn di dizunâ, no si fâs la Eucarestie, no si sunin lis cjampanis. Tes varis parochiis si ten la Via Crucis.

A Rome il pape la fâs atôr dal Colosseo.
Zardinaç

Lavorâ tal **[[zardin]]** a vûl dì viodi des rosis e des plantis ornamentâls. E je une ativitât che i plui a fasin par passetimp e cualchidun al fâs par mistîr. 

Le diference ca je cun la agricolture e in particolâr cun la coltivazion des rosis, a stâ tal fat che tai zardins no si metin grandis estension di plantis, ma si trate di meti dongje e tirà su diviersis tips di rosis cun fin soredut ornamentâl e a fâlu ben a vûl snait par sielzi lis plantis justis.
## Storie dal zardinaç

Il zardin, come puest par divertîsi o par polsà al nas te antichitât. Famôs a jerin par esempli i zardins di Babilonie. Te antighe Grecie si cjatavin zardins tes cjasis dai siôrs, a jerin ancje numerôs zardins publics di spes dongje i templis e cun bielis statuis e fontanis.

I zardins si cjatin ancje tes cjasis dai romans dulà che si usave taià lis plantis in mût di riprodusi sienaris de mitologjie.

Durant la etât di mieç i zardins si cjatavin dentri lis abaziis o i cjastiei. Cul rinassiment si comencin a fâ i zardins ale taliane dulà che te progjeatazion si dopre la gjeometrie e la prospetive par creà des viodudis spetacolaris.

Tai secui seguitîfs la art dal zardinaç si disvilupe une vore prime in France e dopo in Ingletiere.

Vie pal mont si cjatin altri manieris di viodi i zardins. Si va da chei grancj dai palaç dai princips persians, arabs e cinês a chei completamentri diferents dai gjaponês che an par fonde la filosofie Zen.

## Vôs leadis
*Arbui di pome
*Botaniche
*Vegetazion
*Flôrs
*Floriculture
*Rosis
*Plantis grassis
*Plantis ornamentâls
*Species botanichis dal Friûl
*Zardins arabs
*Zardins a la taliane
*Zardins francês
*Zardins Zen
Zardin

Un **zardin** al è un teren, par solit al esterni, tignût par polsâsi, par bielece o par coltivazion di plantis e altris formis naturâls; al pues includi sei materiâls naturâi, sei robis fatis dal om. La forme plui comun e je che dal zardin residenziâl. Inte tradizion ocidentâl, i zardin a son basâts cuasi simpri su lis plantis, cuant che in orient a son altris gjenars di zardins (par esempli i zardins zen) che a doprin pocjis o ancje nissune plante. I zardins pe produzion di gjenars alimentârs (orts) a si distinguin da lis fatoriis parcè che a son plui piçui, plui curâts e parcè che a son tignûts par hobby plui che par fâ bêçs. Une altre forme di zardin e je chê dal zoo, o zardin zoologjic, dulà che i animâi a son metûts in ambients che riprodusin i lôr habitats naturâi.

La ativitât di tignî il zardin si clame zardinaç; cui ch'al fâs cheste ativitât al ven clamât zardinîr.
Joibe Sante

La **Joibe Sante** e je la zornade de setemane sante che a ricuarde la ultime cene di Gjesù Crist cui apuestui.

Si fasin dôs celebrazions, la matine tes catedrâls, il vescul cun ducj i plevans e i diacuns al consacre i vuelins sants ca si dopraran par i batisims, par vescolâ, pes consacrazions e pes unzions dai malâts. La sere tes parochiis si celebre la messe de **Cene dal Signôr** in cui si fâs la cerimonie dal lavaç dai pîts in memorie di chel cal veve fât Gjesù ai soi apuestui.

La messe a finìs cun la procession fin tal altâr dulà che a vignarà mitude la eucarestie pe adorazion. Finide la messe lis cjampanis a staran cidinis fin a Pasche.
Domenie des Palmis

La **domenie des palmis** a celebre la jentrade di Gjesù Crist in Gjerusalem clamât de int come il Messie fi di David. La int par saludâlu a tignive in man un ram di palme.

Par tradizion te messe si benedìs un **ram di ulîf** ca si puarte e a si ten a cjase come simbul di pâs.
Sabide Sante

La **Sabide Sante** e je la sabide de setemane sante prime de domenie di Pasche. 

Par tradizion no je liturgjie. No si celebre la eucarestie ca ven dade dome ai malâts ca stan par murì. La gnot si celebre la **Vee di Pasche** ca e je dividude in cuatri fasis:
* La benedizion dal fûc
* La celebrazion de Peraule, cun siet leturis che contin la storie de salvece
* I batisims e la rinovazion da lis promessis batisimâls
* La Eucarestie

Il colôr liturgjic al è il blanc.
Lunis di Pasche

Il **lunis di Pasche** o dome **Pascute** al è il dì daspò la Pasche cristiane. 

A si ricuarde cuant che lis feminis, Marie Madelene, Marie mari di Jacum e Josef, e Salome, ca jerin ladis tal sepulcri di Jesù Crist e a àn cjatât l’Agnul ca i à dite che Crist al jere resurît.

No je une zornade di precet par i catolics. Par tradizion in tancj a fasin dai ghiringhei tai prâts.
Giobatta D'Aronco

**Giobatta D’Aronco** (Glemone 1860 – Udin 1909) al fo costrutôr tant che il pari Girolamo e i fradis Raimondo e Virgilio. 

A Udin al comedà i fabricâts Malignani e al fasè l'osservatori astronomic dal cjstiel di Udin.
Virgilio D'Aronco

**Virgilio D’Aronco** (Glemone 1862 – Udin 1907) al fo costrutôr tant che il pari Girolamo e i fradis Giobatta e Raimondo. 

Al fasè ristiei floreâls sul stîl dal plui famôs fradi Raimondo.
Dimpeç

**Dimpeç** al è un comun de Cjargne, in provincie di Udin. 

## Gjeografie
Dimpeç al è logât a 560 m inte Cjargne, su di un ampli spunton tra il Tiliment e il Lumiei, lunc la strade ch'e, une volte al Pâs de Maurie e puarte tal Cjadovri. In plui che il cjaulûc a fasin part dal comun lis frazions di Clendis, Doltris, Voltoiis e Somp Cuers.

## Storie

Su l'origjne dal non "Dimpeç" a son stadis fatis un grum di ipotesis: Pai studiôs, il toponim al podarès vignî dal non di persone latin *Amphius* (Frau) o de peraule combre *Ampex* o *Ampoxi*, venastaj lincuìn (Angelo Benvenuti). Stant ae lijende invezit il non al vignarès di un peç, cuntune cjasute vicine, che sot la sô ombrene a podevin polsâ e distracâsi i viandants. Il steme comunâl al è difat une cjase dongje di un peç. Il prin document scrît ch'al fâs in non di Dimpeç (clamât *Donazion sestens*) al va indaûr al 762. Il paîs, tal mût di dute la Cjargne al fo cedut tal 1077 dal imperadôr Indrì IV al patriarche di Aquilee, par pò lâ a finî tal 1420 tes mans dai vignesians, ch'a doprarin il legnam dai boscs de Cjargne par fâ sù lis lôrs nâfs. Cul 1797, an dal tratât di Cjampfuarmit, ancje Dimpeç al passà sot dal imperi asburgic par tornâ a la Italie tal 1866, daspò la tiarce vuere di indipendence. Te prime vuere mondiâl, cun la rote di Cjaurêt il paîs al fo ocupât dai austro-todescs par pò jessi liberât ai 2 di Novembar di bande dai cjavalegîrs talians. Vie pe seconde vuere mondiâl, la popolazion dimpecine e subì un grum di corots; par cuasi ogni famee al ere un parent tai alpins de division *[[Brigade Alpine Julie|Julie]]*. Tal 1943 a forin puartâts in localitât *Plan dal sac* 280 risonîrs neo-zelandês. Dilunc la vuere di liberazion partezane, Dimpeç al rivistè un rûl primari cuant ch'al divignì capitâl de *Republiche libare de Cjargne*.

## Evoluzion demografiche

## Di viodi
* *Glesie di San Denêl*
* *Glesie de Santissime Trinitât*, a Doltris
* *Musei gjeologic de Cjargne*, là dal *palaç Unfer*
* *Palaç Beorchia-Nigris* dal XVII secul, carateristic esempli di architeture cjargnele
Sculture

La **sculture** e je la art dal sculpî fasint vignì fûr des formis e des figuris a trê dimensions.

La sculture si pues fâ doprant dai materiâi dûrs come la piere, il marmul o il len ca si sgjavin o a si intâin, opûr dai materiâi plastics di modelâ tant che la arzile, il stuc, la plastiline e cumó ancje il polistirûl doprât par fâ lis grandis sculturis pe publicitât o pal cine. Cun le tecniche moderne, cumó al si puès tirâ une sculture in plui esemplârs doprant i materiâi come il silicon e il poliester e chest, ch'al sêti par fâ i stamps o par tirâ un esemplari. Un pôc come il pitôr cuant ch'al fâs lis incisions o lis serigrafiis.

## Materiâi tradizionâi
I materiâi tradizionâi a son:
* Il marmul 
* Il zes
* La arzile
** La porcelane
** La tiere cuete
* La cjarte peste
* Il metâl
** Alumini
** Bronç
** Fier
* L’Avoli
* Il len

## Altris materiâi
Par disi il vêr la art moderne a dopre i plui variis materiâi par fâ lis sôs oparis par esempli:
* il tiessût
* il veri
* il savalon
* la glace
* la plastiline
* Il poliester
* Il plastirûl
* la ceramiche

## Formis
Cualchidune des formis de sculture a son:
* Il Rilêf ca je une sculture tacade a un font come altrilêf o basrilêf
* Mosaic
* Statue
* Bust

## Scultôrs
La categorie dai scultôrs a cjape dentri i mestris de Grecie Classiche, i grancj dal rinassiment come Michêlagnul e Lenart da Vinci, i modernis come Henry Moore e Felix de Weldon.

## Sculture furlane
Il mosaic al à une lungje tradizion ca ven de epoche romane (i grancj mosaics de basiliche di Aquilee) e che rive fin a la scuele di Spilimberc, la citât dai mosaics.
Une lungje tradizion, ca ven almancul de etât di mieç, e à la sculture dal len specialmentri a fonde religjose.
Te art moderne doi artiscj che van ricuardâts par vê une nomee a nivel mondiâl a son Mirko Basandella e Sommarti.
Gianfranco D'Aronco

**Gianfranco (Zuanfranc) D’Aronco** (Udin 19 di Otubar 1920) al è furlanist e critic leterari, grant espert di leterature furlane, professôr universitari a Padue e a Triest di tradizions popolârs e filologjie romanze.

Al è stât un dai personaç plui impuartants dal moviment autonomistic furlan. Tal 1947 al fo un dai fondadôrs dal Moviment popolâr furlan. Tal stes an al firmà pal Friûl, cun i rapresentants di Val di Aoste, di Trent e dal Sud Tirol la **declarazion di Desenzan** pe atuazion des autonomiis regjonâls proviodudis de Costituzion.

Al à diret numerosis rivistis tant che “Ce fastu?”,  “Il Tesaur”, “Quaderni del Tesaur”, “Studi di letteratura popolare friulana” e altris. 

## Cualchidun dai soi libris e articui
**Per la regione friulana*, Rome 1946; 
**Ragioni dell'autonomia friulana*, Vignesie 1947; 
**Relazione sull'autonomia del Friuli*, Vignesie  1947; 
**Piccola antologia della letteratura friulana*, Milan 1947; 
**Gli statuti regionali e lo statuto friulano*, Rome 1948;
**Alto Adige e Friuli*, tal Messaggero Veneto dal 6 di Otubâr dal 1951; 
**Caratteri della letteratura friulana attraverso i secoli*, su Ce Fastu XXXVI, 1960; 
**Ville del Friuli*, Udin 1962; 
**Nuova antologia della letteratura friulana*, Udin 1982 (4 voll.); 
**Friuli, regione mai nata. 20 anni di lotte per l'autonomia 1945-1964*, Tresesin 1983; 
**L'insegnamento del friulano nelle scuole*, su Ce Fastu I, 1985; 
**Poesia e non poesia (friulana)* I, II, III, su Ce Fastu I e II, 1986; II, 1987; 
**Friuli perché. Una testimonianza dal 1945 ad oggi*, Udin 1988; 
**La breve stagione del Circolo linguistico friulano “G. B. Corgnali” (1961-1962)*, Udin 1989; 
**Pasolini riveduto e corretto*, Tresesin 1990;
**La primavera cortese della lirica friulana: tre canzoni del secolo XIV*, su “Studi mediolatini e volgari” XXXVIII, 1995;
**Perché il Friuli deve rinunciare ai propri diritti?*, tal Messagero Veneto dal 17 di Zenâr dal 1997; 
**Senza odor d'integralismo*, tal Messaggero Veneto dal 31 di Mai dal 1999;
**Le ragioni di Udine a essere capoluogo*, su “Il Friuli” dal 9 di Fevrâr dal 2001; 
**Pensierini*, Udin 2001;
**Pagine friulane*, Udin 2001.
Folclôr

Il **folclôr** al è l'insiemit des usancis, des musichis e dai bai, des contis, des flabis, des liendis e dai proverbis ca vegnin tramandâts oralmentri da une popolazion.

Une robe folcloristiche e je par solit di un autôr anonim, di datazion no sigure e je stade tramandade di gjenerazion in gjenerazion in forme no scrite.

## Storie
Il studi dal folclôr al nâs in etât romantiche cun la trascrizion des contis e des flabis popolârs. Tal XX secul la etnografie e à scomençât a studiâ il folclôr e lis tradizions popolârs in mût plui sistematic e cuntune vision plui gjenerâl.

## Vôs leadis
* Tradizions popolârs
** Tradizions furlanis
* Folclôr furlan
* Liendis
** Liendis furlanis
* Flabis
** Flabis furlanis
* Musiche folcloristiche
** Musiche furlane
** Vilote
* Proverbis furlans
Raimondo Tommaso D’Aronco

**Raimondo Tommaso D’Aronco** (Glemone 31 di Avost 1857 – Sanremo 3 di Mai 1936) al fo un impuartant architet furlan dal inizi dal XX secul.

Il pari Girolamo al jere impresari edîl, Raimondo al studià architeture a Viene e a Vignesie. Al insegnà disen e architeture e tal stes timp al scomençà a fâ dai progjets. Cul timp al ve apalts simpri plui impuartants e dal 1891 al 1908 al fo architet imperiâl a Istambul. Fra lis varis oparis al restaurà Sante Sofie e al fasè la residence estive de ambassade taliane a Tarabya. 

Al tornà di spes in Italie sedi par insegnà architeture, sedi stant daûr di diviers lavôrs. Al fo il prin progjetist de Esposizion di Turin dal 1902 e al fasè il gnûf municipi di Udin. Al fo un dai paris dal stîl liberty in Italie e al è considerât il plui grant architet talian dal stîl floreâl.

## Leamis esternis
* *[http://www.treccani.it/enciclopedia/raimondo-d-aronco/ D'Arónco, Raimondo]*, *treccani.it*
*  Giuseppe Miano, [D'ARONCO, Raimondo Tommaso](http://www.treccani.it/enciclopedia/raimondo-tommaso-d-aronco_(Dizionario-Biografico)/), in Dizionario biografico degli italiani, XXXII volume, Roma, Istituto dell'Enciclopedia Italiana, 2013.
Girolamo D'Aronco

**Girolamo D’Aronco** (Glemone, 31 di Avost 1825 – Udin 1909) al fo impresari e progjetist. Pari di Raimondo, Giobatta e Virgilio. 

Al fasè e al comedâ tantis glesiis atôr pal Friûl par esempli chês di Cjampfuarmit, di Damâr, di Merêt di Tombe, di Rivignan, di Terenzan, di Flambri  e il santuari di Ribis.
Acuile

La **acuile** e je un uciel di prede, che si cjate soredut tal Vieri mont. A son membri dal ordin dai falconiformes dai uciei, famee Accipitridae, e a diviers gjenars, no ducj leâts i un cui altris. Come ducj i uciei di prede, lis acuilis a'nd àn potents becs, gjambis e grifis fuartis. A son famosis ancje pe lôr viste, che i permet di viodi lis predis di chilometris di distance, in gracie a pupinis un grum largjis.

## Il simbolisim des acuilis
Lis acuilis a son simpri stadis dopradis une vore inte araldiche, intes bandieris e pes insegnis. Oltri ae acuile che si cjate inte bandiere dal Friûl, l'acuile e je ancje il simbul de Gjermanie (e prime de Prussie); e jere l'insegne dai reparts militârs romans e ancje dal imperi asburgjic (la famose acuile imperiâl cun doi cjâfs); e jere ancje doprade come simbul dal Ream d'Italie al inizi dal XX secul: l'acuile nere" che tal pet e veve il famôs scût sabaut.
Al è il simbul par ecelence des populazions des monts europeichis e in Italie simbul ancje dal Cuarp dai Alpins da l'Armade.
Eletricitât

La **eletricitât** e je une propietât de materie che ven fûr de presince o dal moviment di cjariis eletrichis. Insieme cul magnetisim, e costituìs l'interazion fondamentâl clamade eletromagnetisim. La eletricitât e je la responsabile di un grum di fenomens fisics, come lamps, corintis eletrichis e cjamps eletrics e e ven doprade di industriis impuartantis come chês de eletroniche e de lûs.

## Concets de eletricitât
Tal ûs di ogni dì, la peraule eletricitât e je aplicade a diviersis robis, che si puedin identificâ cun tiermins plui precîs:
* Cjarie eletriche - une propietât fondamentâl di cierts gjenars di parteselis subatomichis, che determine lis lôr interazions eletromagnetichis. La materie cjariade e je influençade di e prodûs cjamps eletromagnetics.
* Cjamp eletric - un efiet produsût di une cjarie eletriche che esercite une fuarce sui ogjets cjariâts intes sôs vicinancis
* Potenziâl eletric - la energjie potenziâl par unitât di cjarie, associade cuntun cjamp eletric static (dispès clamât voltaç)
* Corint eletriche - il moviment o flus di parteselis cjariadis eletrichementri.
* Energjie eletriche - la energjie rindude disponibil dal flus di cjarie eletriche traviers di un condutôr o da lis fuarcis tra lis parteselis cjariadis.
* Potence eletriche - il tas cun cui la energjie eletriche e ven convertide in o di une altre forme di energjie, come lûs, calôr, o energjie mecaniche.

## Storie
Di ce che podin lei intes oparis di Talete di Mileto, ator dal 600 p.d.C., inte antiche Grecie si saveve che se si strussave dal pêl su superficiis come par esempli la ambre, si creave une atrazion tra i doi cuarps. La peraule eletricitât e fo cugnade dal sienciât inglês William Gilbert, di ηλεκτρον (elektron), che in grêc antîc al voleve dî ambre. Ma lis grandis discuviertis in cheste cjamp vignirin fûr tra il 1700 e il 1800: tal 1752 Beniamin Franklin, cul famôs esperiment dal acuilon, al discuvierzè la relazion tra lamps e eletricitât. Al inizi dal 1800 invezit André-Marie Ampère e Hans Christian Ørsted discuvierzerin la relazion tra eletricitât e magnetisim, che fo fondamentâl par dutis lis evoluzion sucessivis.

## Unitâts di misure leadis a la eletricitât
Famee

Une **famee** e je fate di un grup di personis che a vivin insiemi o di plui grups di personis che a àn une dissendence da un stes von, da une union legâl o da une adozion. 

Tra i varis familiârs a son dai grâts di parintât.

Te declarazion universâl dai dirits dal om si dîs che “la famee e je la unitât naturâl e fondamentâl de societât e e à di jessi protezude dal Stât e de societât”

## La famee te storie
Te etâts plui antighis, ma ancje in tancj societâts diferentis in timps plui dongje al dì di vuê, a si cjatavin diviers elements comuns.

In prin a jere une dominance dal om su la femine, il matrimoni al jere dispès un contrat fra lis fameis di provignince e il rapuart al jere monogamic (ma in diviersis societâts l'om al podeve vê des concubinis). 

E esisteve la possibilitât di finì il matrimoni cun cualchi forme di divorzi o di repudi de femine. 

Pai Grêcs e pai Romans a fasevin part de famee ancje i parincj, i servidôrs e i sclâfs di cjase. Lis invasions dai Barbars a àn puartât a une definizion di famee plui grande dentri de tribù (clan).

Cu la etât di mieç te famee Europeane si è fate sintì la influence de religjon cristiane. No jerin permetudis formis di poligamie ni si podeve divorziâ. 

Tal secul XX une schirie di cambiaments a àn mudât la famee tradizionâl. La secolarizazion de societât e la impuartance minôr de Glesie, la possibilitât di divorziâ, il fat che lis fameis a sedin simpri plui piçulis, il fat che lis feminis a rivin a fâ valê simpri di plui i lôr dirits a son dai elements che a àn vût la lôr impuartance.

## La famee vuê
A zornade di vuê dongje la famee tradizionâl a si cjatin un numar rilevant di personis ca vivin insiemi cence jessisi sposadis. I politics a discutin se dâ cualchi forme di tutele juridiche ancje a chestis **fameis di fat** o se no fâlu ritignint just difindi dome la famee tradizionâl.
Parintât

La **parintât** al è un rapuart fra personis leadis da un vincul di sanc sedi reâl sedi convenzionâl. In un sisteme di parintât a son dai dirits e dai dovê viers i parincj. 

La parintât a pues jessi in linie drete se si dissint l'un dal altri come il fi dal pari, e in linie laterâl se il leam di dissendence no’l’è dret par esempli doi fradis o doi cusins.

## Nons a secont de parintât
**Om o marît e femine*; dôs personis ca si son sposadis
**Fi e fie*; i fruts di un om e di une femine
**Nono o Von*; il pari dal pari o de mari
**None o Ave*; la mari dal pari o de mari
**Fradis e Sûrs*; fiis dal stes pari o mari
**Barbe*; il fradi dal pari o de mari
**Agne o Gnagne*; la sûr dal pari o de mari
**Cusin*; fi di un Barbe e di une Agne
**Basavon*; il pari dal nono
**Basave*; la mari de none
**Nevôt*; il frut di un fi o di un fradi o di une sûr
**Gnece*; la frute di un fi o di un fradi o di une sûr
**Pronevôt*; il frut di un nevôt o di une gnece
**Prognece*; la fie di un nevôt o di une gnece
**Cugnât*; l'om di une sûr o il fradi di une femine
**Cugnade*; la femine di un fradi o la sûr di un om
**Missêr*; il pari dal propit om o de proprie femine
**Madone*; la mari dal propit om o de proprie femine
**Brût*; la femine dal fi 
**Zinar*; l'om de fie

## Grât di parintât
Tal dirit, par esempli tes ereditâts, al pues jessi impuartant il grât di parintât. Par calcolâlu si à di contà i passaç in linie drete par rivà al parint.
Par esempli fra nono e gnece il grât di parintât al è doi (nono, pari), fra doi fradis il grât al è doi (pari, fradi), fra doi cusins il grât al è invezit di cuatri (pari, nono, barbe, cusin) e v.i.
Resistence taliane

La **resistence taliane** al è l'insiemit dai moviments politics che a si son oponûts ai fassiscj e ai naziscj che a vevin cjapât il podê tal centri e in alte Italie dopo dal 8 di setembar dal 1943.

Inte resistence a jerin grups, plui o mancul organizâts, di diviers origjin politiche, cu la idee comune di combati militarmentri il guvier de Republiche Sociâl Taliane e lis trupis todescjis. La lote di liberazion a finì cu la insurezion gjenerâl dal 25 di Avrîl dal 1945 proclamade dal Comitât di liberazion nazionâl pe Alte Italie (CLNAI). I partigjans a cjaparin il control di scuasit dutis lis citâts de alte Italie prime che a rivedin lis trupis aleadis.

Lis trupis todescjis in Italie si rinderin il 29 di Avrîl, in Friûl, che al jere stât anetût a la Gjermanie cul non di Adriatische Kusterland, si combatè cualchi dì di plui fin ai prins di Mai.

## Il CLN
Il moviment partigjan partît in mût spontani in segûit al si organizà in Comitât di liberazion nazionâl (CLN) dividût in brigadis e divisions come lis Brigadis Garibaldi dal partît comunist, lis Brigadis Matteotti dal partît socialist, lis Brigadis Justizie e Libertât leadis al partît d’Azion e altris. 

Fra il 8 di Setembar dal 1943 e il 25 di Avrîl dal 1945 in alte Italie si combatè une vere e proprie vuere civîl. La azion dai partigjans a intindeve jessi une vuere patriotiche e di liberazion dai todescs ma di fat al fo ancje une vuere civîl cui fassiscj e la Republiche di Salò.

In Friûl la situazion a fo une vore plui complicade parcè che su la vuere di liberazion combatude di bande taliane e su che combatude di bande jugoslave si miscliçarin il desideri di svindic e lis rivendicazions nazionalistichis.
In plui te mont Furlane si jerin insediâts i Cosâcs aleâts dai todescs.

## Cualchi numar
Si calcole che pe Resistence taliane a sedin muarts 44.700 partigjans e che 21.200 a sedin restâts mutilâts. Almancul 40.000 soldâts talians a muririn combatint cuintri di todescs dopo dal 8 di Setembar dal 1943 e altri 40.000 a muririn tai *lagers* naziscj.

Lis feminis partigjanis a forin cirche 35.000; 4653 a forin arestadis e torturadis. 2.750 a forin depuartadis in Gjermanie, 2812 a forin copadis, 1070 a muririn combatin; 15 a àn cjapât la medaie di aur a la resistence.

I civîi muarts tes rapresais nazistis a forin cirche 10.000, i talians di religjon ebraiche depuartâts a forin 10.000.

## Medaiis di aur a la Resistence in Friûl
*Al Friûl e a la citât di Udin
*A la citât di Gurize
*A la provincie di Pordenon

## Vôs leadis a la vuere partigjane in Friûl
*Resistence in Friûl
*Brigade Osôf
*Brigade Garibaldi
*Partigjan
*Republiche partigjane de Cjargne
*Zone libare dal Friûl orientâl
*Massacri di Vasinis
*Ecidi di Purçûs

## Leams
### Partigjans in Italie
*associazion nazionâl partigjans talians
*associazion nazionâl partigjans talians sezion di Rimini
*istitût nazionâl pe storie dal moviment di liberazion
*associazion nazionâl partigjans talians comitât provinciâl di Udine

### Partigjans in Friûl
*su la resistence in Cjargne
*istitût furlan pe storie dal moviment di liberazion 
*blog sul massacri di Vasinis
Lenghe inglese

L**'inglês** (non natîf *English*) e je une lenghe gjermaniche ocidentâl che e je la lenghe dominante tal Ream Unît, tai Stâts Unîts e intun grum di nazions dal Commonwealth come Australie, Canadà, Malte, Gnove Zelande e altris ex coloniis inglesis. Dome il cinês e l'Hindi e an plui fevelants, e il spagnûl al è scuasit a la pari. L'inglês e je ancje la lenghe plui fevelade di chês gjermanichis, e al ven doprât come *[[lenghe franche]]* in tancj paîs, par vie de influence militâr, economiche e culturâl prime dal Imperi inglês e daspò, soredut tal XX secul, dai USA. La difusion de lenghe e je stade judade ancje dal cine, de musiche, de sience e tai ultins timps di Internet, par cui aromai e je plui studiade come seconde lenghe, ancje se lis altris lenghis coloniâls come il spagnûl e il francês a mantegnin une cierte impuartance in cualchi part dal mont. Vuê si scugne cognossi l'inglês intune une vore di cjamps lavoratîfs.

L'inglês al è dividût in tancj dialets diferents, di cui i plui cognossûts a son l'inglês american e l'inglês britanic, cun l'ultin che al è ancjemò considerât la variant standard di imparâ.

Tal pont di viste dal vocabolari, al è interessant viodi come, ancje se lis peraulis base a son gjermanichis, la influence dal latin e dal francês e je stade grande: lis peraulis di origjin francês a son il 28%, chês di origjin latine il 28%, chês di divignince gjermaniche dome il 25%.
Leterature

La **leterature** e je il complès des oparis, sedi in prose che in viers, scritis doprant une cierte lenghe o su un stes argoment. 

O podin vê des oparis cun valôr artistic in une determinade lenghe, par esempli la leterature furlane, la leterature latine, la leterature taliane, o un adun di oparis ca fevelin di un stes argoment, par esempli la leterature sientifiche.

Une altre classificazion de leterature une vore doprade e je chê a secont dal periodi storic e culturâl di cui la opare a fâs part, par esempli o vin la leterature moderne, la leterature classiche, la leterature romantiche e v.i.

## Gjenars leteraris
* Narative
* Poesie
* Teatri
* Tratât
* Biografie
* Fumut
* Satire

## Leterature par lenghe
* Leterature catalane
* Leterature ceche
* Leterature francese
* Leterature furlane
* Leterature greche
* Leterature inglese
* Leterature latine
* Leterature latine merecane
* Leterature merecane
* Leterature ocitane
* Leterature ongjarese
* Leterature portughese
* Leterature rumene
* Leterature russe
* Leterature sardegnule
* Leterature slovene
* Leterature spagnole
* Leterature todescje
Cuadrilie

La **cuadrilie** al è un bal di sale francês une vore popolâr tal XIX secul. 

Si balave in cuatri o in multiplis di cuatri e e jere fate di cinc figuris che i balarins a vevin di fâ. 

Il bal al è sparît cui bai in cubie rivâts des Americhis al inizi dal XX secul.
Polche

La **Polche** al è un bal popolâr che al ven de Boemie. 

Il ritmi al è di 2/4 di andament legri. E je stade inventade atôr dal 1830 e si je difondude in pôc timp in dute Europe e in Americhe, par vie de rapiditât dai moviments che i plaseve a la int.

Impuartants compositôrs di polchis a forin Bedřich Smetana (1824-1884) e Antonín Dvořák (1841-1904), che introduserin cheste musiche popolâr ancje in ambients plui elevâts. Smetana al includè cualchi polche inte sô opare *La nuvice vendude* (1866). Famosis a son ancje chês scritis di Strauss pari e fi.

I struments tradizionâi, di solit, a son une o dôs fisarmoniches, une o dôs tubes, dôs trombes, une o dôs ghitares, percusions (plas, casse, rulant, triangul, sedons), un cuintribas e spes, ancje la vôs dai components dal grup.
Valzer

Il **Valzer** al è un bal nassût a Viene tal XVIII secul e deventât in curt il plui classic dai bai de societât. 

Diviers dai plui grancj musiciscj de epoche a àn fat dai valzer. I plui famôs a son chei di Strauss pari e fi.
Tango

Il **Tango** al è un bal che al ven de Argjentine, in particolâr de sô capitâl Buenos Aires e che al si è spant in Europe dal 1910. Ancje se al è considerât tradizionâl chel de Argjentine e dal Uruguai, cul passâ dal timp a son nassudis diviersis variants.

Al è un bal passionâl e cun contignûts sensuâi e erotics e al à scjadenât une fuarte oposizion di bande de Glesie.

Al à rapresentât un dai moments impuartants te evoluzion dal custum e de mentalitât moderne.

## Il tango argjentin

I stîi plui comuns di tango in Argjentine a son:

* Tango Canyengue
* Tango Liso
* Tango Salon
* Tango Orillero
* Tango Milonguero (Tango Apilado)
* Tango Nuevo
* Show Tango (o ancje Fantasia).

Chescj a son balâts su diviers tips di musiche:

* Tango
* Vals (ven a stâi la version pal tango dal valzer)
* Milonga (une danze leade, par solit plui svelte)
* Tango Electronico
* "Tango alternatîf", musiche no classiche, ma che e sta ben cun chest bal

### Musiche
Il tango par solit in Argjentin al è sunât de *orquesta tipica*, formade di arcs (violins, violis, violencei), une ritmiche (pianos, lirons) e di cualchi bandoneón, il tipic strument argjentin, simil a une armonighe.


File:Camanita Tango 06 (3395529946).jpg
File:Tango_in_Plaza_Dorrego.jpg
Cha cha cha

Il **Cha cha cha** al è un bal cuban derivât dal mambo. 

La vôs cha cha cha e je onomatopeiche e al indiche il ritmi de musiche. Il bal al à vût dai moments di grande popolaritât.
Mambo

Il Mambo al è un bal cal ven de tradizion cubane, il non al sarès chel dal diu de vuere Mambo. 

Tai agns ’40 dal secul stât al deventâ popolâr in Americhe e al si miscliçà cun elements di jazz e afrocubans. Dal mambo a derivin il cha cha cha e il merengue.
Bal

Il **bal** e je une schirie di moviments stabilîts prime o spontaniis che a van daûr une musiche o un ritmi. Il bal al è spes dome une forme di divertiment, ma al pues ancje vê un fuart contignût artistic (balet classic) o jessi une espression storiche e sociâl di une popolazion (danzis folcloristichis). In ciertis societâts umanis il bal al pues ancje vignì doprât par fins propiziatoriis, spirituâi o religjôs.

## Storie dal bal
La origjin dal bal e je une vore antighe. I antropolics a pensin che za i popui primitîfs a compagnassin i lôr rituâi cun cualchi tip di moviment ritmic che al fâs pensà a cualchi forme di bal elementâr. Dal rest la stesse robe si pues cjatà a zornade di vuê in chês popolazions, par esempli de Amazonie o dal Borneo, che a son restadis a un disvilup no moderni.

Te etât di mieç il bal al à vût un periodi di grande decjadence e al jere viodût mâl de Glesie. Dome cul rinassiment al à tornât a vê considerazion. Cun Catarine de Medici al è rivât de Italie te cort francese. 
In France al nassarà il balet classic cu *l'Académie Royale de Danse* tal 1661.

Tal ‘700 a tachin a nassi i prins bai de societât borghese come la cuadriglie, la mazurche, la polche e il valzer. Tai prins dal ‘900 si àn dai bai impensabii prime di alore come il francês Cancan e l’argjentin Tango. Chest ultin al à viert la strade a une schirie di bai che a rivaran de Americhe par dut il secul come il fox-trot, il cha cha cha, il tip tap, il twist, il boogie woogie.

## Il bal in Friûl
Il bal tradizionâl in Friûl al à vût in passât une vore di impuartance. I studis di Gilberto Pressaco a àn mostrât come il bal al fos impuartant tai rituâi dal Patriarcjât e chest in contrast cun la aversion pal bal de glesie romane. 

La impuartance de danze sacre e je une carateristiche de Glesie di Aquilee che a je simile a che de Glesie di Alessandrie di Egjit e che a podarès derivâ dal comun evangjelizadôr Sant Marc. 

Dal XVI secul e vê une grande difusion in dute Europe, partint dal Friûl, la danze clamade furlana. Fra i altris an componerin cualchidune Bach, Coperin e Ravel.

## Tips di Bal

* boogie woogie
* cancan
* cha cha cha
* cuadrilie 
* flamenco
* fox-trot
* furlana
* mazurche
* merengue
* polche
* rock acrobatic
* rumba
* salsa
* sambe
* sirtaki
* tango
* tarantele
* tip tap
* twist
* valzer
Mazurche

La **mazurche** al è il bal tradizionâl polac. E je une danze in ¾: il moviment al va plui planc di chel dal valzer. E à un acent sul secont e sul tierç timp di ogni batude. 

Tal rest de Europe si tacà a balâ tal XVIII secul scomençant de Gjermanie e de France. Famosis e son chês scritis da Chopin.
Lauree

La **lauree** al è un titul academic talian dât a cui che al rive insom dai studis universitaris. Al dì di vuê il cors di studis al dure tre agns (plui altris doi agns par otignî la lauree specialistiche), dulà che prin de ultime riforme al podeve durâ quatri, cinc o sîs agns, secont la dissipline studiade (e nol jere une lauree specialistiche).
Boogie woogie

Il **Boogie Woogie** al è un bal che al vignive balât dai neris africans su musichis blues une vore ritmichis. 

I pas a vignivin comandâts dai sunadôrs. Il bal al vignì balât ancje dai blancs americans tal finì dai agns 30 dal secul stât in un mût plui facilon di chel dai neris.

Cun lis trupis americanis de seconde vuere mondiâl il bal al rivà in Europe dulà che al ven balât in cubiis che a si dan la man e che a fasin ancje figuris acrobatichis.